Sony a creat brățara inteligentă care transformă mișcările în muzică.
Sony a prezentat prototipul unei brățări numită Motion Sonic care creează muzică. Senzorii din interior transformă mișcarea încheieturii în sunete. Se conectează la aplicația de iOS și face legătura dintre instrument și telefon.
Dacă ai cântat vreodată la un instrument, atunci știi cu siguranță acel moment când ai reușit combinația perfectă de note, dar nu a rămas nicăieri înregistrat. Sony a creat o brățară inteligentă care rezolvă această problemă. Și face mult mai mult de atât.Brățara are niște senzori integrați care pot identifica anumite mișcări. De exemplu, dacă ai o chitară în mână și ridici brațul la final, prelungește nota. Are inclusiv microfoane astfel că orice cânți va fi înregistrat. Fiind o brățară inteligentă, se poate conecta la o aplicație de pe telefon și poate transfera melodia creată pe device.În mod surprinzător, Sony a anunțat brațara pe Indiegogo, platforma de crowdfunding. Acolo menționează că este doar un prototip, nu versiunea comercială, și că este disponibilă momentan doar pentru piața din SUA și cea din Japonia.Pare mai degrabă o strategie din partea Sony să testeze interesul pentru un asemenea device. Dacă se va dovedi popular, cu siguranță va deveni disponibil la nivel global.